Tervetuloa Armon kalliolle!
Minun nimeni on Petri Välimäki.
Armon kalliolla käsittelemme nyt -
apostoli Paavalin kirjettä roomalaisille.
Kirje on ehkä yksi laajimmin maailmassa vaikuttaneista kirjeistä, -
ellei kaikkein laajimmin.
Sen vaikutus kristilliseen uskoon ja sen kautta myös yhteiskuntiin -
ja ennen kaikkea myös miljoonien sydämiin, -
jotka ovat sen kuvaamat aarteet löytäneet -
ja uskon kautta vastaanottaneet, -
on ollut valtavan suuri ja laaja.
Tämä ohjelma on nyt jo 21. osa tämän kirjeen käsittelyä.
Hyvin tarkasti käymme kirjettä läpi kohta kohdalta edeten.
Olemme aloittaneet 1. luvusta ja olemme nyt 10. luvussa.
Voit myös kaikki nämä ohjelmat nähdä halutessasi, -
kun kirjoitat Googleen Armon kalliolla. (Huom! sanan väli)
Siis Armon kalliolla, niin sinne tulee tv7.fi.
Siellä näkyykin jo Armon kalliolla -ohjelman kuva.
Sitä painettuasi pääset TV7:n arkistoon, -
jossa nämä kaikki ohjelmat ovat.
Sieltä voit rullata ja tutkia tarkasti yhdessä kanssamme, -
mitä kaikkea valtavaa siinä kirjeessä on kerrottu.
Sanoisin, että se on niin suurta armon evankeliumin ydinvoimaa, -
että jos tuntuu luontevalta, niin suosittelen katsomaan tarkemminkin.
Niin me teemme myös tässä yhdessä.
Viime kerralla tutkimme kirjeen 10. luvun alusta sitä, -
miten apostoli syvästi rukoili Israelin puolesta -
sen pelastumista ja omien veljiensä puolesta.
Varmasti sydämellä oli koko kansa hyvin voimallisesti, -
mikä monin paikoin näkyy hänen toiminnassaan ja puheessaan.
Hän suri sitä, että he yrittivät pystyttää omaa vanhurskauttaan -
sen sijaan, että olisivat suostuneet Jumalan vanhurskauteen, -
joka saadaan Jeesuksessa Kristuksessa.
Hän on näet lain loppu vanhurskaudeksi -
jokaiselle, joka uskoo. Se saadaan siis armosta ja lahjana.
Lisäksi apostoli vielä viittaa 5. jakeessa Mooseksen lakiin, -
joka perustuu siihen, että joka täyttää sen, -
niin voi sen kautta saada sen. Mutta monin paikoin Raamattu sanoo:
Selvää on, ettei kukaan tule vanhurskaaksi lain teoista.
Laista tulee synnintunto. Ei kukaan muu ole sitä täyttänyt kuin Jeesus.
Siksi se tie on mahdoton.
"Ei kukaan tule Isän tykö muutoin kuin minun kauttani", sanoo Jeesus.
Tuo omavanhurskauden tie on mahdo- ton, koska pyhän Jumalan edessä -
ei kukaan pysty täydellisyyteen, ei lähellekään.
Sen sijaan Jumala antaa meille toisen tien, -
joka on täysin avattu ja avoin meille -
ja jota meidät on lähetetty julistamaan.
Nyt jatkamme tuosta, mihin jäimme viimeksi -
eli 10. luvun jakeesta 6 eteenpäin:
Oi, miten valtavan selkeä, miten yksinkertainen, -
miten ihana evankeliumin armon sanoma -
meille onkaan annettu Jeesuksessa!
Ja voi, miten monimutkaisia me usein asioista teemme!
Silloinkin, kun ne olisivat selkeitä ja yksinkertaisia.
Miten monimutkaista meillä on, -
kun tarvitsemme niin paljon erilaisia koukkuja ja pykäliä -
ja erilaisia askelia ja erilaisia suosituksia.
Se on päinvastainen kuin tämä, mitä Jumala meille julistaa Sanassaan.
Se nousee jostakin muusta kuin evankeliumista.
Tässä kuitenkin Jumala itse Sanansa kautta muistuttaa, -
ettei meidän tarvitse nousta taivaaseen hakemaan Kristusta alas.
Ikään kuin suorittaisimme jotain ja saisimme sen aikaiseksi.
Emmekä me millään ponnisteluilla ja paranteluilla -
ikinä siihen pystyisikään. Eikä tarvitse, sillä Hän on jo tullut.
Hän on jo tullut taivaasta tänne maailmaan meidät pelastamaan.
Eikä meidän tarvitse astua syvyyteen Häntä nostamaan kuolleista.
Hän on sen jo tehnyt.
Jeesus kuoli ristillä sovittaen verellään kaikki meidän syntimme.
Hän voitti kuoleman ja nousi kuolleista.
Hän elää. Hän on ylösnoussut.
Kaikki on siis valmista Jeesuksen täytetyn työn tähden.
Jumalan Sanan kautta valmis sellaisenaan vastaanotettavaksi, -
kuten apostoli jatkaa: -
Sellainen on todella evankeliumin valtava ydinsanoma.
Kaikki synnit on Jeesuksen ristillä sovitettu. Ovi on avattu.
Nyt Hänen kauttaan Jumalan yhtey- teen tuleva saa armon/pelastuksen.
Katsotaanpa vielä, miten Jeesus itse tämän kiteytti hyvin selvästi.
Jeesuksen Sana Johanneksen evankeliumin 10. luvusta, jakeesta 9: -
Toinen käännös: Minä olen portti; -
se, joka tulee sisään minun kauttani, pelastuu.
Ystävä, tämä on Kaikkivaltiaan lupaus.
Ei siksi, että Välimäen Petri tässä niin sanoo, vaan luin sinulle, -
mitä Jeesus Kristus, Jumalan Poika, sanoo.
"Minä olen portti; joka minun kauttani tulee sisään, pelastuu."
Hieman myöhemmin samassa luvussa Hän sanoo, -
ettei kukaan voi ryöstää heitä Isän kädeltä.
Hänen Isänsä on suurempi kaikkia.
Nyt kun apostoli Paavali Roomalaiskirjeessä julistaa -
tätä samaa voimallista sanomaa, hänellä on paras selusta sille.
Jumalan Sanaan voi ja saa luottaa.
Olen monesti miettinyt, mikä evankeliumin valtavasta selkeydestä -
tekee meille niin vaikean, -
kun Jeesus opettaa meitä olemaan jopa lapsen kaltaisia.
Sekö juuri on meille niin vaikeaa?
Vaikka Hän sanoo jotakin täysin selkeästi, -
niin meillä on jokin taipumus, -
että se pitäisi monimutkaisemmaksi ja vaikeammaksi tehdä.
Mitäpä, jos ottaisimme sen ihan näin vastaan?
Oi, kiitos Jeesus, että Sinuun minä saan luottaa.
Viime kerralla jo puhuin siitä, miksi se on meille vaikeaa, -
näkökulmaa pohtien tähän samaan aiheeseen liittyen -
ja lähtien hieman lapsuudesta liikkeelle.
Siihen liittyy silloin ihan tällainenkin asia, -
kun psykologiassa puhutaan 'yliminästä'.
Ko. termi tarkoittaa lyhyesti kuvattuna tätä.
Sanotaan, että on vaikka hyvin vaativat vanhemmat -
tai hyvin vaativa ympäristö ja ankaria sääntöjä ja vaatimuksia.
Rakkauden ja hyväksynnän kokeminen on hyvin ehdollistettua -
siihen suoriutumiseen ja vaatimuksiin vastaamiseen.
Siinä on ehkä hyvin paljon myös syyllistämistä -
ja sisintä haavoittavia tekijöitä.
Silloin jossain aikataulussa usein lapsi, myöhemmin aikuinen, -
sisäistää itseensä tuon vaatimustason.
Myöhemmin hän alkaa vaatia itseltään niitä samoja asioita -
ja usein myös muilta.
Tiedätkö, että esimerkiksi lakihenkisyys -
ei ole vain uskonnollisuuteen liittyvä asia, vielä vähemmän uskoon.
Se on myös hyvin psykologinen asia.
Voimme esimerkiksi nähdä paljon ihmisiä, -
joilla ei ole mitään tekemistä uskon kanssa, vaan ovat ateisteja.
Eivät halua olla tekemisissä uskonnollisuudenkaan kanssa, -
mutta voivat olla äärettömän lakihenkisiä.
Koko ajan vaativat toisilta, koko ajan pakottavat, uhkaavat, -
koko ajan syyllistävät. Valtava lakihenkisyys on kyllä persoonassa, -
vaikkei ole kyse uskonnosta/ uskonnollisuudesta.
Kysymys on inhimillisestä psykologisesta ilmiöstä.
Nyt tämä sama ihminen saattaa tulla uskoon.
Sen jälkeen hän alkaa tehdä samaa Jumalan nimissä.
Nyt hän vaatimalla vaatii, uhkaa, pakottaa ja syyllistää -
ja käyttää Jumalan nimeä.
Tuossa tilanteessa olemme ehkä joutuneet opetukselliseen yhteyteen, -
jossa meille on opetettu sellainen ajattelutapa, -
että Jumala toimii tällä tavalla.
Omassa lapsuudessa voi olla tällaista, mikä ahdistaa -
ja aiheuttaa sen, että jokin sisimmässämme hurjasti vaatii -
ja pakottaa meitä erilaisiin suorituksiin.
Luulemme, että sen perusteella Jumala meidät hyväksyy.
Sen lisäksi olemme ehkä olleet sellaisessa opetuksessa, -
missä on opetettu niin. Se on ehkä toistunut lukuisia kertoja.
Olemme alkaneet luulla, että näin se asia varmaan on.
Sen jälkeen me usein vielä siirrämme sitä seuraaville, -
omille lapsillemme ja monille muille siirrämme tätä samaa.
Toinen puoli tästä samasta asiasta on sitten...
Sanon tuohon äskeiseen vielä tämän.
Sielunhoidollisessa koulutuksessa -
ja sielunhoidollisissa tavoissa käsitellä asiaa -
yksi suuri aarre on se, että kun puhumme Jumala-kuvasta, -
niin on hyvä huomata, että Jumala-kuva on eri asia kuin Jumala.
Jumala on Hän, Kaikkivaltias taivaan ja maan Luoja, -
Lunastajamme, Vapahtajamme, elävä Jumala isolla J:llä.
Jumala-kuva on meidän psykologinen kokemuksemme Hänestä.
Tämä psykologinen kokemus on monesti hyvinkin kipeä.
Tässä se ihana armon sana on, että ihminen voi parantua, -
tervehtyä kipeästä Jumala-kuvasta elävän Jumalan tuntemiseen.
Raamattu sanoo: Kasvakaa meidän Herramme Jeesuksen Kristuksen -
armossa ja tuntemisessa.
Kasvu Jumalan tuntemisessa on nimenomaan kasvua armossa.
Siis kasvakaa meidän Herramme Jeesuksen Kristuksen -
armossa ja tuntemisessa.
Edesmennyt Erik Ewalds aikoinaan opetti, -
että voimme parantua kipeästä yliminästä -
evankeliumin vapauttamaan omaantuntoon.
Hän piti sitä sielunhoidon tärkeimpänä tehtävänä: -
olla auttamassa ihmistä tuohon vapauteen.
Vielä yhden tarkennuksen haluan tässä tehdä.
Joillekin ihmisille vaikeus ymmärtää tätä liittyy siihen, -
että sekoittaa käsitteet laittomuus ja lainalaisuus ja luulee, -
että nämä ovat ne Raamatun vastakohdat.
Hän julistaa lainalaisuutta luullen että vaihtoehto on laittomuus.
Ja päinvastoin, joka taistelee lainalaisuutta vastaan, -
vie ihmisiä laittomuuteen. Nämä eivät ole Raamatun vaihtoehdot.
Raamatussa laittomuus ja lainalaisuus ovat lihan tekoja.
Kokonaan päinvastaisessa suunnassa on elämä armossa, uskossa, -
elämä Pyhässä Hengessä, elämä rakastavan hyvän Jeesuksen kanssa, -
joka ei lainalaisesti vaan sisäisestä halusta, -
evankeliumin voimasta kasvattaa meitä sisällisen ihmisen puolesta -
Hänen Henkensä kautta. Ei laittomuuteen ja pahaan, -
vaan hyvään, Hengen vapauteen.
Rukoilemme sitä sinulle, minulle, meille kaikille.
Kiitos, rakas taivaallinen Isä, että Jeesuksen veren -
ja ylösnousemuksen tähden ja nimessä saamme tätä pyytää.
Anna Jumala, Pyhän Hengen kosketus. Paranna ja hoida meitä niin,
että tulemme suuresti kiitollisiksi Sinun armostasi.
Ystävä, Jeesuksen nimessä ja veressä saat vastaanottaa -
syntiesi anteeksiantamuksen.
Jumalan, Kaikkivaltiaan, armo ja rakkaus Jeesuksessa Kristuksessa -
olkoon sinun kanssasi nyt, aina ja iankaikkisesti. Aamen.
Ystävä, on suuri etuoikeus, että me saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
voit tehdä sen soittamalla ruudulla näkyvään puhelinnumeroon.
Tällöin annat noin 12 euron lahjoituksen.
Voit lahjoittaa myös ruudulla näkyvälle tilille viitteen kera.
Voit tukea myös nettilahjoituksella tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare